อยากทานเครปเค้กร้านนี้มาตั้งนานละ แต่ไม่มีโอกาส เพราะหน้าร้านมันไม่มีที่จอดรถ ไม่รู้จะไปจอดที่ไหน แต่วันนี้มาทำบุญที่วัดชนะสงคราม และเห็นสาขาถนนจักรพงษ์มันอยู่ก่อนจะถึงวัดพอดี ก็เลยชวนแวะซะเลย 

สำหรับเมนูเด็ดวันนี้ คือเครปเคกวนิลากับซอสสตรอเบอร์รี่ค่ะ สั่งมาทานชิ้นเดียวเพราะว่าคุณแฟนไม่ทานเค้ก สำหรับเครื่องดื่มสั่งมาเป็นชาเย็นค่ะ ราคาถือว่าค่อนข้างแพงใช้ได้เลยทีเดียว แก้วละตั้ง  65  บาท แต่รสชาติก็เข้มข้นหวานมันดีค่ะ 